

2023-2024

Εσωτερικός Κανονισμός Λειτουργίας

Σχολική μονάδα Μ/κου Δημοτικού Σχολείου Κοπτερού

|  |  |  |
| --- | --- | --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** | | |
| **2/θέσιο Μ/κο Δημοτικό Σχολείο Κοπτερού** | | **Διεύθυνση A’/θμιας Ροδόπης** |
|  | Κωδικός Σχολείου (ΥΠAIΘ) | **9420225** |

|  |  |  |  |
| --- | --- | --- | --- |
| ΣΤΟΙΧΕΙΑ | | | |
| Έδρα του Σχολείου (διεύθυνση) | | ΚΟΠΤΕΡΟ | |
| Τηλέφωνο | 2534024649 | Fax |  |
| e-email | mail@dim-meion-kopter.rod.sch.gr | Ιστοσελίδα | [blogs.sch.gr@dimkopt](mailto:blogs.sch.gr@dimkopt) |
| Διευθυντής Σχολικής Μονάδας | | Μπαργκάν Γκιουλιζάρ | |
| Υποδιευθύντρια | | Κοκόλη Ευδοξία | |
| Πρόεδρος Σχολικής Εφορείας | | Μουεμίν Ερτζάν | |

**Περιεχόμενα**

[Εισαγωγή 2](#_bookmark0)

[Σύνταξη, έγκριση και τήρηση του Κανονισμού. 2](#_bookmark1)

[Ταυτότητα και όραμα του σχολείου μας 2](#_bookmark2)

1. [Βασικές αρχές και στόχοι του Εσωτερικού Κανονισμού Λειτουργίας 2](#_bookmark3)
2. [Λειτουργία του Σχολείου 3](#_bookmark4)

I.[Διδακτικό ωράριο 3](#_bookmark5)

II.[Προσέλευση και αποχώρηση μαθητών/μαθητριών 3](#_bookmark6)

III.[Ωρολόγιο Πρόγραμμα του Σχολείου 4](#_bookmark7)

1. [Σχολική και Κοινωνική Ζωή 4](#_bookmark8)

[I.Φοίτηση 4](#_bookmark9)

II.[Σχολικοί χώροι 5](#_bookmark10)

III.[Διάλειμμα 5](#_bookmark11)

V.[Σχολική εργασία 5](#_bookmark12)

VI.[Συμπεριφορά - Δικαιώματα - Υποχρεώσεις 6](#_bookmark13)

1. [Επικοινωνία και Συνεργασία Σχολείου - Οικογένειας – Σχολικής εφορείας– Συλλόγου Γονέων/Κηδεμόνων 8](#_bookmark17)

[I. Σημασία της επικοινωνίας και της συνεργασίας σχολείου-οικογένειας 8](#_bookmark18)

[II. Διαδικασίες ενημέρωσης και επικοινωνίας Σχολείου και γονέων/κηδεμόνων 9](#_bookmark19)

[Άρθρο 5: Πολιτική του σχολείου προστασίας από πιθανούς κινδύνους 10](#_bookmark21)

[Άρθρο 6: Εσωτερικός Κανονισμός Λειτουργίας- Διαδικασίες διασφάλισης της εφαρμογής](#_bookmark22)

[του 10](#_bookmark22)

**Εσωτερικός Κανονισμός Λειτουργίας**

Εισαγωγή

Ο Εσωτερικός Κανονισμός Λειτουργίας του Σχολείου (άρθρο 37, Ν.4692/2020) επιδιώκει να εξασφαλίζει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, άλλο επιστημονικό προσωπικό, βοηθητικό προσωπικό, γονείς/κηδεμόνες).

Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας

Σύνταξη, έγκριση και τήρηση του Κανονισμού.

Ο Εσωτερικός Κανονισμός Λειτουργίας συντάχθηκε ύστερα από εισήγηση της Διεύθυνσης του Μ/κου Σχολείου Κοπτερού, με τη συμμετοχή όλων των μελών του Συλλόγου Διδασκόντων. Έχει εγκριθεί από τους Συντονιστές Εκπαιδευτικού Έργου που έχουν την παιδαγωγική ευθύνη του σχολείου μας καθώς και από τον Διευθυντή Εκπαίδευσης.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται σε όλους του γονείς/κηδεμόνες Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/μαθήτριες του Σχολείου.

Η ακριβής τήρησή του αποτελεί ευθύνη και υποχρέωση όλων των μελών της σχολικής μας κοινότητας: της διεύθυνσης του Σχολείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.

Ταυτότητα και όραμα του σχολείου

1. Βασικές αρχές και στόχοι του Εσωτερικού Κανονισμού Λειτουργίας

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας έτσι ώστε να διαμορφώνεται στο σχολείο ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα

αποτελούν δεξιότητες ζωής, όπως η δημιουργικότητα, ο αυτοέλεγχος, η συναίσθηση της ευθύνης, η συνεργασία, η εν συναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* + Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.
  + Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
  + Να διασφαλίζεται η σωματική και ψυχική υγεία όλων των μελών της σχολικής κοινότητας.
  + Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.

1. Λειτουργία του Σχολείου
2. Διδακτικό ωράριο

Η έναρξη, η λήξη, η διάρκεια μαθημάτων του πρωινού προγράμματος και τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘ. Ανακοινώνονται στους γονείς και τα παιδιά με την έναρξη του διδακτικού έτους.

Για το σχολικό έτος 2023-2024 το πρόγραμμα του σχολείου μας διαμορφώνεται ως εξής:

***Υποχρεωτικό πρόγραμμα***

* υποδοχή των μαθητών και των μαθητριών στο σχολείο: 08.00- 08:15.
* έναρξη 1ης διδακτικής περιόδου: 08:15.
* λήξη υποχρεωτικού προγράμματος- αποχώρηση μαθητών και μαθητριών: 13:30 (εξάωρο)

ΝΑ ΣΥΜΠΕΡΙΛΗΦΘΕΙ ΤΟ ΠΡΟΓΡΑΜΜΑ!!!!

|  |  |  |
| --- | --- | --- |
| **ΩΡΕΣ** | **ΔΙΑΡΚΕΙΑ** | **ΧΡΟΝΟΣ** |
| ΠΡΟΣΕΛΕΥΣΗ | 08:00 – 08:15 | 15΄ |
| 1η – 2η ΩΡΑ | 08:15 – 09:45 | 90΄ |
| ΔΙΑΛΕΙΜΜΑ | 09:45 – 10:00 | 15΄ |
| 3η – 4η ΩΡΑ | 10:00 – 11:30 | 90΄ |
| ΔΙΑΛΕΙΜΜΑ | 11:30– 11:45 | 15΄ |
| 5η ΩΡΑ | 11:45 – 12:30 | 45΄ |
| ΔΙΑΛΕΙΜΜΑ | 12:30– 12:45 | 15΄ |
| 6η ΩΡΑ | 12:45 – 13:30 | 45΄ |

1. Προσέλευση και αποχώρηση μαθητών/μαθητριών

Η ώρα προσέλευσης των μαθητών και μαθητριών είναι 08:00 έως 08:15. Το σχολείο ανοίγει 07:50

Η προσέλευση και αποχώρηση των μαθητών και μαθητριών είναι ελεγχόμενες για την εύρυθμη λειτουργία του σχολείου.

Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου κλείνει στις 8:30. Ένας λόγος είναι η συστέγαση του νηπιαγωγείου όπου το ωράριο προσέλευσης των νηπίων είναι διαφορετικό από του δημοτικού αλλά για την περίπτωση που μαθητής/μαθήτρια προσέρχεται με μικρή καθυστέρηση.

Οι μαθητές και οι μαθήτριες σε καμία περίπτωση δε φεύγουν από το σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να συνοδεύσει το παιδί στο σπίτι του.

Μετά το ηχητικό σήμα (κουδούνι), με ευθύνη, κλείνει η είσοδος του σχολείου. Κατά τη διάρκεια του χρόνου προσέλευσης των μαθητών/μαθητριών δεν παρευρίσκεται χωρίς άδεια στον χώρο του σχολείου κανένας επισκέπτης.

Ο εκπαιδευτικός των μικρών τάξεων που διδάσκει την τελευταία ώρα παρευρίσκεται και αυτός στην είσοδο του σχολείου κατά την αποχώρηση των μικρών μαθητών. Οι μαθητές και οι μαθήτριες της πρώτης Α’ και δευτέρας Β’ τάξης κατά την αποχώρησή τους περιμένουν τον γονέα/κηδεμόνα τους και δε φεύγουν ποτέ από το Σχολείο χωρίς τη συνοδεία τους.

Όσοι από τους μαθητές και τις μαθήτριες αποχωρούν χωρίς συνοδεία γονέων/κηδεμόνων, έχει γίνει γνωστό από την αρχή της χρονιάς στην διεύθυνση του σχολείου.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου και κατά την αποχώρηση του συμπληρώνει μια υπεύθυνη δήλωση.

1. Ωρολόγιο Πρόγραμμα του Σχολείου

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του ΥΠΑΙΘ.

Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές όμως εκ των προτέρων) αλλαγές που προκύπτουν στο Ωρολόγιο Πρόγραμμα, κατά της διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων ως προς τα γνωστικά αντικείμενα.

1. Σχολική και Κοινωνική Ζωή

Ι. Φοίτηση

Η φοίτηση των μαθητών/μαθητριών στα Δημοτικά Σχολεία είναι υποχρεωτική και εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες και τις καταχωρίζει στο πληροφοριακό σύστημα του ΥΠΑΙΘ. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των μαθητών/μαθητριών. Την ουσιαστική αλλά και την τυπική ευθύνη απέναντι Στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες τους.

1. Σχολικοί χώροι

Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του Σχολείου, τις υποδομές, τον εξοπλισμό αλλά και το φυσικό περιβάλλον του Σχολείου αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες. Φροντίδα όλων να διατηρούνται οι χώροι καθαροί.

1. Διάλειμμα

Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο, όπως έχει καθοριστεί για κάθε τάξη, ώστε να αποφεύγεται ο συνωστισμός και να μειώνεται η πιθανότητα ατυχημάτων.

Σε περίπτωση κακοκαιρίας ορίζονται από τους/τις εκπαιδευτικούς οι προκαθορισμένοι χώροι παραμονής των μαθητών και μαθητριών.

Με την ολοκλήρωση κάθε διδακτικής ώρας, ο/η εκπαιδευτικός εξέρχεται τελευταίος/τελευταία. Δεν επιτρέπεται η παραμονή των μαθητών και των μαθητριών στις αίθουσες ή στους διαδρόμους του σχολείου.

Το διάλειμμα είναι χρόνος παιχνιδιού, ανάπτυξης κοινωνικών σχέσεων αλλά και χρόνος ικανοποίησης βιολογικών αναγκών (φαγητό, νερό, πλύσιμο χεριών). Οι μαθητές και οι μαθήτριες αλληλεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους εκπαιδευτικούς.

Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Εάν επιθυμεί να δώσει φαγητό στο παιδί του παραδίδεται αυτό από τον γονέα/κηδεμόνα σε εκπαιδευτικό του σχολείου.

IV.Σχολική εργασία

Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία και δεν παρακωλύουν το μάθημα σεβόμενοι το δικαίωμα των συμμαθητών και συμμαθητριών τους για μάθηση. Για την απρόσκοπτη διεξαγωγή του μαθήματος φέρνουν μαζί τους καθημερινά τα απαραίτητα βιβλία και μόνο ότι είναι απαραίτητο για τη σχολική εργασία τους. Όταν ανατίθεται στα παιδιά εργασία για το σπίτι (κατ’ οίκον εργασία) αυτή είναι σχεδιασμένη από τον εκπαιδευτικό της τάξης σύμφωνα με τις ανάγκες και το επίπεδο του κάθε μαθητή και της κάθε μαθήτριας. Οι κατ’ οίκον εργασίες ενίοτε αποτελούν συμπλήρωμα της εργασίας που γίνεται στην τάξη. Τα παιδιά μαθαίνουν να εργάζονται μόνα τους, να δημιουργούν, να αυτενεργούν, να είναι υπεύθυνα. Οι γονείς/κηδεμόνες συμμετέχουν στη μελέτη του παιδιού τους, επιβλέποντάς το, βοηθώντας το να αναστοχάζεται επί των πρακτικών μελέτης του. Στόχος είναι το παιδί να μάθει

να διαβάζει αυτόνομα, όσον το δυνατό νωρίτερα ακολουθώντας την πορεία της φθίνουσας καθοδήγησης. Οι γονείς/κηδεμόνες δεν διεκπεραιώνουν τις εργασίες του παιδιού αντί αυτού και

αποφεύγουν να του προκαλούν άγχος. Η εμπιστοσύνη μεταξύ γονέων/κηδεμόνων και εκπαιδευτικών έχει κοινό στόχο την υγιή ανάπτυξη παιδιών με ολοκληρωμένη προσωπικότητα.

Παράλληλα με το εβδομαδιαίο ωρολόγιο πρόγραμμα και σύμφωνα με την αριθμ. πρωτ. 122854/Η2/30-09-2021 εγκύκλιο του ΥΠΑΙΘ με θέμα «Εισαγωγή της διδακτικής ενότητας «Εργαστήρια Δεξιοτήτων» στο Ωρολόγιο Πρόγραμμα των Μειονοτικών Σχολείων» θα υλοποιηθούν οι παρακάτω θεματικοί κύκλοι όπου οι εκπαιδευτικοί θα συνεργάζονται και θα αποφασίζουν από κοινού τις δράσεις προς υλοποίηση ανά θεματικό κύκλο και θα φροντίζουν για την κατάλληλη και απαραίτητη προσαρμογή στις ανάγκες, τα ενδιαφέροντα και τις κλίσεις των μαθητών των δύο τμημάτων συνδιδασκαλίας του Σχολείου μας (Α΄ Ε΄ΣΤ ΄) και (Β΄ Γ΄Δ΄).

**1ος θεματικός κύκλος: Ενδιαφέρομαι και ενεργώ –**

**Κοινωνική Συναίσθηση και Ευθύνη**

**Θέμα: «Εθελοντισμός- Διαμεσολάβηση»**

Τμήμα (Α΄ Ε΄ΣΤ ΄) και (Β΄ Γ΄Δ΄)

**Υποθεματικές Ζήσε χωρίς εκφοβισμό**

|  |  |  |  |
| --- | --- | --- | --- |
| **Α΄ Τάξη** | **Β΄ Τάξη** | **Γ΄ - Δ΄ Τάξη** | **Ε΄ - ΣΤ΄ Τάξη** |
| **Δεν μαλώνω, δεν μαλώνω…αγκαλιά μεγάλη απλώνω** | **Δεν φοβάμαι….έχω φίλους! Εσύ;** | **Τσαλακωμένα συναισθήματα** | **Δώσε τη συμβουλή σου** |

Διάρκεια: περίπου 7 εβδομάδες (5 έως 7 εργαστήρια).

Περίοδος υλοποίησης: Οκτώβρης-Νοέμβριος

**2ος θεματικός κύκλος: Ζω καλύτερα – Ευ ζην**

**Θέμα: «Διατροφή -αυτομέριμνα»**

Τμήμα (Α΄ Ε΄ΣΤ ΄) και (Β΄ Γ΄Δ΄)

**Υποθεματικές Δόντια γερά και υγιή τα φροντίζω στη στιγμή**

|  |  |  |  |
| --- | --- | --- | --- |
| **Α΄ Τάξη** | **Β΄ Τάξη** | **Γ΄ - Δ΄ Τάξη** | **Ε΄ - ΣΤ΄ Τάξη** |
| **Η Δόνα τερηδόνα -ανάγνωση παραμυθιού** | **Χαρούμενα δοντάκια** | **Για τα δόντια μου εγώ έχω μάθει….** | **«Τρέφομαι υγιεινά ….σώμα και δόντια χτίζω γερά»** |

Διάρκεια: περίπου 7 εβδομάδες (5 έως 7 εργαστήρια).

Περίοδος υλοποίησης: Δεκέμβριος – Ιανουάριος

**3ος θεματικός κύκλος: Φροντίζω το περιβάλλον**

**Θέμα «Φυσικές καταστροφές- πολιτική προστασία»**

Τμήμα (Α΄ Ε΄ΣΤ ΄) και (Β΄ Γ΄Δ΄)

**Υποθεματικές Συνεργατικός ……….. Οικοκώδικας**

|  |  |  |  |
| --- | --- | --- | --- |
| **Α΄ Τάξη** | **Β΄ Τάξη** | **Γ΄ - Δ΄ Τάξη** | **Ε΄ - ΣΤ΄ Τάξη** |
| **Τα μαύρα σύννεφα** | **Φροντίζω το περιβάλλον** | **Το βιβλίο της αειφορίας** | **Αλλάζουμε εμείς …..όχι το κλίμα** |

Διάρκεια: περίπου 7 εβδομάδες (5 έως 7 εργαστήρια).

Περίοδος υλοποίησης: Φεβρουάριος - Μάρτιος

**4ος θεματικός κύκλος: Δημιουργώ και Καινοτομώ – Δημιουργική σκέψη και πρωτοβουλία**

**Θέμα: « STEM Εκπαιδευτική Ρομποτική»**

Τμήμα (Α΄ Ε΄ΣΤ ΄) και (Β΄ Γ΄Δ΄)

**Υποθεματικές Ηλιακό Σύστημα και η γη γυρίζει**

|  |  |  |  |
| --- | --- | --- | --- |
| **Α΄ Τάξη** | **Β΄ Τάξη** | **Γ΄ - Δ΄ Τάξη** | **Ε΄ - ΣΤ΄ Τάξη** |
| **Πλανήτες από κοντά** | **Πλανητοπεριπέτειες** | **Κίνηση της γης γύρω από τον άξονα της** | **Φτιάχνω τον δικό μου πύραυλο** |

Διάρκεια: περίπου 7 εβδομάδες (5 έως 7 εργαστήρια).

Περίοδος υλοποίησης: Απρίλιος – Μάιος.

Η ιστοσελίδα του σχολείου μας του σχολείου μας είναι ενεργή και οι δράσεις του σχολείου μας θα αναρτιούνται σ’ αυτήν.

V. Συμπεριφορά - Δικαιώματα - Υποχρεώσεις

***Ο ρόλος* της Διεύθυνσης** είναι εμψυχωτικός και συντονιστικός για τους εκπαιδευτικούς και διαμεσολαβητικός για τους μαθητές και τις μαθήτριες. Σέβεται τις απόψεις των συναδέλφων του και με πνεύμα συνεργασίας και αμοιβαίας κατανόησης ασκεί διοίκηση.

**Η Διεύθυνση** οφείλει να δημιουργεί κατάλληλες συνθήκες και θετικό παιδαγωγικό κλίμα στο σχολικό χώρο ώστε ο καθένας να ασκεί σωστά το ρόλο του και να επιτυγχάνεται η καλύτερη δυνατή επικοινωνία και συνεργασία ανάμεσα στους παράγοντες της σχολικής κοινότητας.

***Η Διεύθυνση*** φροντίζει να οργανώνει και να προγραμματίζει έγκαιρα τη λειτουργία του σχολείου, το εκπαιδευτικό έργο και τις διάφορες εκδηλώσεις του και να είναι αρωγός στο έργο των εκπαιδευτικών. Όταν απουσιάζει ο ένας εκπαιδευτικός, ο εκπαιδευτικός που είναι στο σχολείο είναι υπεύθυνος τόσο για την παιδαγωγική διαδικασία όσο και για την ασφάλεια τους

* + Συμβάλλει στη δημιουργία κλίματος δημοκρατικής συμπεριφοράς των διδασκόντων/ διδασκουσών και των μαθητών/μαθητριών και είναι υπεύθυνη, σε συνεργασία με τους διδάσκοντες/ουσες, για την τήρηση της πειθαρχίας.
  + Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους, σε περίπτωση φθοράς
  + Είναι υπεύθυνη, για την καθαριότητα και αισθητική των χώρων του διδακτηρίου, καθώς και για την προστασία της υγείας και ασφάλειας των μαθητών/μαθητριών. Στην διαδικασία αυτή καλούνται να συμμετέχουν ενεργά οι γονείς, προσφέροντας με εθελοντική προσωπική δουλειά και χρόνο για να βελτιώσουν τις συνθήκες των χώρων του διδακτηρίου.
  + Φροντίζει να υπάρχει όταν πνεύμα συναδελφικής αλληλεγγύης.
  + Πρωταρχικό μέλημα της, να υπάρχει καλή συνεργασία με τους γονείς, αφού το σχολείο έχει μικρό αριθμό μαθητών και η καθημερινή επαφή με τους γονείς είναι συχνή. Το σχολείο αποτελεί ζωντανό κύτταρο για την τοπική κοινωνία του χωριού γι αυτό φροντίζουμε οι γονείς να είναι ιδιαίτερα ενεργητικοί στην εκπαιδευτική διαδικασία, εντάσσοντάς τους στα εκπαιδευτικά που υλοποιούνται κατά τακτά χρονικά διαστήματα.

Οι εκπαιδευτικοί

* + Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των Στελεχών της εκπαίδευσης.
  + Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
  + Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
  + Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών, και τους ενημερώνουν για τη φοίτηση, τη διαγωγή και την επίδοση των παιδιών τους.
  + Φροντίζουν για την πρόοδο όλων των μαθητών /μαθητριών τους και τους προσφέρουν παιδεία διανοητική, ηθική και κοινωνική.
  + Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
  + Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
  + Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το Σχολείο και καλλιεργούν τις αρχές και το πνεύμα αλληλεγγύης και συλλογικότητας.
  + Συνεργάζονται με τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.
  + Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.

Οι μαθητές/μαθήτριες

* + Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
  + Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή παιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/συμμαθητριών για μάθηση.
  + Απευθύνονται στους/στις εκπαιδευτικούς και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους
  + Προσέχουν και διατηρούν καθαρούς όλους τους χώρους του Σχολείου. Ταυτόχρονα ενδιαφέρονται για το σχολικό κτίριο και την υλική περιουσία του. Επίσης, δεν καταστρέφουν τα σχολικά βιβλία που παρέχονται δωρεάν από την πολιτεία.
  + Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).
  + Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:

1. Συζητούν άμεσα και ειρηνικά με αυτόν που έχουν τη διαφορά.
2. Απευθύνονται στους εκπαιδευτικούς –διεύθυνση του σχολείου.
   * Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, ενεργούν άμεσα και ακολουθούν τα παραπάνω βήματα.
   * Συμβάλλουν στην υιοθέτηση αειφορικών πρακτικών, όπως η ανακύκλωση υλικών.
   * Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.
   * Επικοινωνούν, όταν υπάρχει ανάγκη, με τους γονείς τους, μέσω των τηλεφώνων του Σχολείου, αφού ζητήσουν άδεια.

***Γονείς και κηδεμόνες***

* Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
* Διαβάζουν προσεκτικά όλες τις έντυπες ανακοινώσεις που μεταφέρουν τα παιδιά μας (ή αναρτώνται στον πίνακα ανακοινώσεων) ώστε να ενημερώνονται για θέματα λειτουργίας του Σχολείου.
* Συνεργάζονται αρμονικά σε προσωπικό επίπεδο αλλά και μέσω της σχολικής εφορείας με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες.
* Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους - θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης - τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου.

Παιδαγωγικός έλεγχος

Τα ζητήματα μη αποδεκτής συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με τους εκπαιδευτικούς υπεύθυνους της τάξης, τη Διεύθυνση του Σχολείου μας, τον Σύλλογο Διδασκόντων και τον Συντονιστή/τη Συντονίστρια Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού. Οι σωματικές ποινές δεν επιτρέπονται.

Το σχολείο, ως φορέας αγωγής, έχει καθήκον να λειτουργεί έτσι ώστε οι μαθητές και μαθήτριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του αλλά και τις κείμενες διατάξεις.

Οι γονείς/κηδεμόνες ενημερώνονται από το Σχολείο για την όποια μη αποδεκτή συμπεριφορά των παιδιών τους και των ενεργειών που θα αναληφθούν. Η στενή συνεργασία σχολείου- γονέων/κηδεμόνων είναι πάντα αναγκαία και επιβεβλημένη.

3.Άλλα θέματα

***I.Προσωπικά δεδομένα***

Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

***II.Εμβολιασμός μαθητών/μαθητριών***

Σύμφωνα με την γνωμοδότηση της Εθνικής Επιτροπής Εμβολιασμών υποχρεωτικά είναι όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών. Ένα από τα δικαιολογητικά εγγραφής, αποτελεί και η επίδειξη του Βιβλιαρίου Υγείας ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.

***III.Λειτουργία Κυλικείου***

Στο Σχολείο μας δεν λειτουργεί κυλικείο.

Αρχή του Σχολείου μας είναι η προώθηση της υγιεινής διατροφής. Ενδεικτικά κατάλληλα προϊόντα: Φρούτα και λαχανικά εποχής (αποξηραμένα φρούτα, φυσικοί χυμοί, σαλάτες, φρουτοσαλάτες κ.λπ.), γαλακτοκομικά (γάλα, γιαούρτι, τυριά κ.λπ.), αρτοσκευάσματα (κουλούρι, φρυγανιές, μουστοκούλουρα, μπάρες δημητριακών, σταφιδόψωμο κ.λπ.).

4.Επικοινωνία και Συνεργασία Γονέων/Κηδεμόνων-Σχολείου

Ι. Σημασία της επικοινωνίας και της συνεργασίας σχολείου-οικογένειας

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/μαθητριών. Η εμπιστοσύνη του παιδιού στο σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Για οποιοδήποτε αίτημα τους οι γονείς/κηδεμόνες απευθύνονται στους εκπαιδευτικούς- διεύθυνση σχολείου.

**ΙI. Διαδικασίες *ενημέρωσης και επικοινωνίας Σχολείου και γονέων/κηδεμόνων***

Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

* Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
* Μια φορά τουλάχιστον το μήνα σε προκαθορισμένη από τον/την εκπαιδευτικό του τμήματος ημέρα και ώρα, για θέματα που αφορούν στην αγωγή και πρόοδο των μαθητών/μαθητριών.
* Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση
* Κατά την επίδοση του Ελέγχου προόδου ανά τρίμηνο.

Εντός δέκα (10) ημερών από τη λήξη του τριμήνου, πραγματοποιείται παιδαγωγική συνάντηση του/της εκπαιδευτικού της τάξης με τους γονείς/κηδεμόνες των μαθητών/μαθητριών, προκειμένου να ενημερωθούν για την πρόοδο των παιδιών τους.

* Κατά την ολοκλήρωση του σχολικού έτους για τους τίτλους προόδου – σπουδών.

Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων.

Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το Σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.. Τέλος, οι γονείς/κηδεμόνες θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι σε επικείμενες έκτακτες περιπτώσεις.

1. Σχολικό Συμβούλιο

Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων και η Σχολική Εφορεία . Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συλλογικά και προτείνει παρεμβάσεις για την επίλυση θεμάτων σε ζητήματα βελτίωσης της υλικοτεχνικής υποδομής.

1. Η σημασία της σύμπραξης όλων

Ένα ανοιχτό, συνεργατικό, συμπεριληπτικό και δημοκρατικό Σχολείο έχει ανάγκη από τη σύμπραξη όλων μαθητών/μαθητριών, εκπαιδευτικών, τη Διεύθυνση, τους Γονείς και Κηδεμόνες, τη Σχολική Εφορεία και του Δήμου, για να επιτύχει στην αποστολή του.

Άρθρο 5: Πολιτική του σχολείου προστασίας από πιθανούς κινδύνους

Αντιμετώπιση έκτακτων αναγκών

Για την προστασία από σεισμούς και συναφή φυσικά φαινόμενα επικαιροποιείται τακτικά το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας κατά τη διάρκεια του σχολικού έτους.

Η Διεύθυνση του σχολείου, στην αρχή του σχολικού έτους και σε συνεργασία με τον Σύλλογο Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης ενημερώνουν τους μαθητές/μαθήτριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών.


Για το σκοπό αυτό σχηματίστηκε σκαρίφημα του σχολείου και δόθηκαν διάφορες υπευθυνότητες.

1. Στην κ. Μπαργκάν Γκιουλιζάρ και στην Κοκόλη Ευδοξία γενικούς υπεύθυνους για την εκπόνηση του σχεδίου έκτακτης ανάγκης καθώς και για την οργάνωση, εκπαίδευση, προετοιμασία και συντονισμό του προσωπικού, για την ασφαλή και οργανωμένη εκκένωση του σχολείου από τους μαθητές, υπεύθυνες για τις πρώτες βοήθειες, για την απαγόρευση προσέγγισης του σχολείου και των αιθουσών.
2. Οι ανωτέρω είναι υπεύθυνες επίσης για τον έλεγχο των δικτύων παροχών ύδρευσης και ηλεκτρικού ρεύματος, καθώς και για την καταγραφή παρουσιών μαθητών/τριών. Αναζητούν και μεριμνούν για τους μαθητές που δεν έχουν παρουσιαστεί στους χώρους συγκέντρωσης. Καταγράφουν όσους μαθητές παραλαμβάνουν συγγενικά πρόσωπα.
3. Στην κ. Μπαργκάν Γκιουλιζάρ και στην Κοκόλη Ευδοξία ως υπεύθυνες πυρόσβεσης:

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, και η Διεύθυνση του Σχολείου οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘ, Υπουργείο Πολιτικής Προστασίας, κ.λπ. για την εύρυθμη λειτουργία της σχολικής μονάδας και την ασφάλεια των μελών της.

Χώρος συγκέντρωσης σε περίπτωση ανάγκης

Ενδεικτικό παράδειγμα:



Ειδικό σχέδιο αποχώρησης λόγω έκτακτων συνθηκών

Σε περίπτωση έκτακτης ανάγκης, για την ασφάλεια των παιδιών έχει καταρτιστεί σχέδιο διαφυγής και πραγματοποιούνται ασκήσεις ετοιμότητας.

Άρθρο 6:Εσωτερικός Κανονισμός Λειτουργίας- Διαδικασίες διασφάλισης της εφαρμογής του

Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του Σχολείου (μαθητές/μαθήτριες, εκπαιδευτικούς, άλλο επιστημονικό προσωπικό, γονείς/κηδεμόνες

βοηθητικό προσωπικό) με αμοιβαίο σεβασμό στον διακριτό θεσμικό ρόλο τους αποτελεί προϋπόθεση της εύρυθμης λειτουργίας του σχολείου και είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τον Διευθυντή/την Διευθύντρια και τον Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Οι γονείς/κηδεμόνες των μαθητών και μαθητριών ενημερώνονται ηλεκτρονικά σχετικά με τον κανονισμό του σχολείου.

**7.Λειτουργία σχολείου σε έκτακτες συνθήκες(Covid-19)**

Την σχολική χρονιά 2023-2024 **σε περίπτωση** έκτακτων συνθηκών λόγω Covid-19 το σχολείο μας

**θα αναπροσαρμόσει** τους κανόνες λειτουργίας του ως εξής

1. Τα παιδιά προσέρχονται στο σχολείο από 8:00 μέχρι 8:15 με ευθύνη των γονέων τους. **Οι γονείς δεν εισέρχονται στο χώρο του σχολείου** και συνιστάται να μη συνωστίζονται έξω από τα κάγκελα για την ασφάλεια όλων μας. Με την προσέλευση, **τα παιδιά μπαίνουν απευθείας στις τάξεις τους**.

Στις 8:15 θα χτυπά το κουδούνι και θα κλείνει η εξώπορτα. **Τηρούνται αυστηρά οι ώρες προσέλευσης (8:00 – 8:15).**

2. **Στην τάξη**:

* Τα θρανία διατάσσονται με την ίδια κατεύθυνση και οι μαθητές κάθονται κατά μόνη τους σε μόνιμες και σταθερές θέσεις.
* Κατά τη διάρκεια του μαθήματος δεν γίνεται ανταλλαγή προσωπικών αντικειμένων  (μολυβιών, βιβλίων, τετραδίων κλπ).
* Ο καθένας από τους μαθητές θα πρέπει να έχει τα δικά του αντικείμενα (σχολικά είδη, φαγητό, νερό) και δεν τα ανταλλάσσει με κανέναν άλλο.
* Ιδιαίτερη προσοχή συνιστάται στη χρήση κάθε κοινόχρηστης βρύσης: οι εξωτερικές όπως και οι εσωτερικές βρύσες θα χρησιμοποιούνται μόνο για το πλύσιμο των χεριών.
* Η χρήση μάσκας είναι υποχρεωτική για τους εκπαιδευτικούς και τους μαθητές.
* Κάθε φορά που μπαίνουμε στην τάξη απολυμαίνουμε τα χέρια μας με αντισηπτικό και τηρούμε τις απαραίτητες αποστάσεις και τους κανόνες υγιεινής σύμφωνα με το Πρωτόκολλο Ενημέρωσης ΥΠΑΙΘ.
* Απαγορεύονται οι επισκέψεις, εκδρομές, εκδηλώσεις παντός τύπου καθώς και η τελετή αποφοίτησης της Στ’ τάξης.

3. **Στα διαλείμματα**:

* Το κουδούνι δεν θα το χτυπάμε για την φετινή χρονιά διότι κρίναμε πως με το άκουσμα θα υπάρξει συνωστισμός και έτσι αποφασίσαμε ο κάθε εκπαιδευτικός να καλεί τους μαθητές του να εισέρχονται στις τάξεις τους . Σε περίπτωση ιδιαίτερων καιρικών συνθηκών (βροχή, καύσωνας) οι μαθητές παραμένουν στην τάξη κατά τη διάρκεια του διαλείμματος με την επίβλεψη των εκπαιδευτικών

4. **Στην τουαλέτα:**

* Πρέπει να τηρούνται οι απαραίτητες αποστάσεις (1,5μ) οι οποίες θα ρυθμίζονται από τους εφημερεύοντες δασκάλους.
* Μετά τη χρήση της τουαλέτας πρέπει οπωσδήποτε να πλένουν σχολαστικά τα χέρια τους όλοι οι μαθητές.
* Δεν παραμένει κανένας μαθητής στην τουαλέτα για συζήτηση και παιχνίδι.
* Ο αριθμός εισερχόμενων μαθητών στην τουαλέτα είναι θα ρυθμίζεται από τον εφημερεύοντα εκπαιδευτικό (2 με 3 παιδιά).

5. **Η αποχώρηση των μαθητών** γίνεται σύμφωνα με το ωρολόγιο πρόγραμμα των μαθητών. **Τηρούνται αυστηρά οι ώρες αποχώρησης .**Τυχόν πρόωρη αποχώρηση μαθητή/τριας από το σχολείο θα πραγματοποιείται με ειδοποίηση του γονέα μέσω τηλεφώνου.

6. **Η επικοινωνία των Γονέων και των Κηδεμόνων με τη διεύθυνση του σχολείου ή με τους εκπαιδευτικούς θα γίνεται τηλεφωνικά ή ηλεκτρονικά (μέσω email).**

Κοπτερό 26 Σεπτεμβρίου 2023

Η ΥΠΟΔΙΕΥΘΥΝΤΡΙΑ Η ΔΙΕΥΘΥΝΤΡΙΑ

ΚΟΚΟΚΛΗ ΕΥΔΟΞΙΑ ΜΠΑΡΓΚΑΝ ΓΚΙΟΥΛΙΖΑΡ

Εγκρίνεται

Ο Σύμβουλος Εκπαίδευσης Ο Σύμβουλος Εκπαίδευσης

Νιζάμ Αχμέτ Τσουρής Νικόλαος

Η Διευθύντρια Α/θμιας Εκπ/σης

Νομού Ροδόπης

Αικατερίνη Σαραφίδου

Ημερομηνία: Κομοτηνή, …….………..2023